पाएं अपने शहर की ताज़ा ख़बरें और फ्री ई-पेपरडाउनलोड करें
मेरा पूरा परिवा संक्रमित था लेकिन हम एक दूसरे की हिम्मत बने। विश्वास था की कोरोना को हराएंगे। हमने मिलकर कोरोना से लड़ाई लड़ा और जीते भी। मैं, मेरे पति, मेरा बड़ा बेटा हर्ष, छोटा बेटा रोेहित कोरोना संक्रमित थे। पति कन्हैयालाल इंदिरा चौक पर दुकान चलाते हैं।
बेटा हर्ष रजिस्ट्रार ऑफिस में हैं, छोटा बेटा रोहित बुदनी की टैक्सटाइल कंपनी में हैं। तीनों का कोरोना के संक्रमण के बीच काम पर जाना रहा। हमारा पूरा परिवार पिछले महीने अप्रैल में कोरोना संक्रमित हुआ। मेरी रिपोर्ट जब कोराेना पॉजिटिव आई तो सभी घबरा गए, क्योंकि 6 सालों से ब्रेन में जमे क्लाॅट का इलाज चल रहा है।
ऐसे में मेरा संक्रमित होना जानलेवा लगा। जैसे ही मैं संक्रमित हुई बड़े बेटे हर्ष ने परिचित डाॅ. कुलदीप दुबे से संपर्क किया। अस्पताल में बेड खाली नहीं हाेने की स्थिति घर में ही उपचार शुरू किया। ऐसे में सबसे जरूरी था ठीक हाेने की पाॅजिटिव साेच रखना। मेरे फेफड़ाें में 35 प्रतिशत संक्रमण था। ऑक्सीजन लेवल 75 प्रतिशत तक आ गया था। तबीयत थाेड़ी बिगड़ी ताे जिला अस्पताल में भर्ती कराया। धैर्य रखते हुए डॉक्टर की सलाह मानी। पूरा परिवार हाेम आइसाेलेट था पर मुझे लेकर चिंतित हाे गया।
मैंने परिवार की भी हिम्मत बढ़ाई। उस समय हम सभी एक दूसरे का सहारा थे। मानाे काेराेना संक्रमण से ठीक हाेने के अलावा काेई मंजिल ही नहीं। मैं, मेरे पति और दाेनाें बच्चे एक दूसरे की हिम्मत बढ़ाते रहे। अंतत: 29 अप्रैल से हालत में सुधार हुआ। अब मैं ठीक हूं। इस बीच मेरी सेहत में सुधार हाेते देख पूरे परिवार काे हिम्मत मिली। सभी रिकवर हाेने लगे। अब हम चाराें स्वस्थ हाे गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn